钦定古今图书集成/历象汇编/乾象典/第080卷 > 《礼记》 > 《月令》
## 钦定古今图书集成/历象汇编/乾象典/第080卷 > 《礼记》 > 《月令》

仲春之月始雨水，

〈大全〉严陵方氏曰：“自上而下者皆曰雨，然北风冻之。”

则凝而为雪。东风解之。乃散而为水。孟春东风既解冻矣。于是始雨水。

季春之月，命司空曰：“时雨将降，下水上腾，循行国邑，
周视原野，修利堤防，道达沟渎，开通道路，毋有障塞。”
〈大全〉严陵方氏曰：“时雨，应时之雨也。方春物生需雨。”

《泽》之时，故其雨谓之“时雨。” 时雨然或过淫，则趋下之水反上腾而为灾，故命以豫备之术也。

季夏之月，土润溽暑，大雨时行。

〈疏〉《正义》曰：“六月建未，未值井，井主水，大雨，时行土。”

既“润溽” ，又大雨，应时行也。不云降，降止是下耳。欲言其流义，故云“行。” “行” 犹通彼也。